

Materská škola Rožňavská 854/29 Rimavská Sobota.





ROKOVACÍ PORIADOK

PEDAGOGICKEJ RADY








V Rimavskej Sobote 24.02.2026                                                  Jarmila Drobná 
                                                                                                       riaditeľka MŠ



Materská škola Rožňavská 854/29 Rimavská Sobota.
----------------------------------------------------------------------------------
ROKOVACÍ  PORIADOK PEDAGOGICKEJ RADY
Čl. 1
Úvodné ustanovenia
 Rokovací poriadok pedagogickej rady (PR) tvorí ďalšiu dokumentáciu školy a vychádza z pracovného poriadku školy, školského zákona 245/2008, zákona 138/2019 o PZ a OZ, vyhlášky o MŠ (541/2021 a zákona 321/2025 o školskej správe a o zmene a doplnení niektorých zákonov. Upravuje pôsobnosť a poslanie pedagogickej rady, práva a povinnosti členov PR, podrobnosti o príprave a rokovaní, prijímaní uznesení, ich kontrole a vedení zápisníc. 
Čl. 2
Pôsobnosť a poslanie pedagogickej rady
 1) Pedagogická rada   školy je podľa   § 2 vyhlášky o materskej škole (ďalej len MŠ), poradným a iniciatívnym orgánom riaditeľa školy a jej členmi sú všetci pedagogickí zamestnanci školy (ďalej len PZ) a odborní zamestnanci školy (ďalej len OZ).
Pedagogická rada je podľa § 24 zákona 321/2025 o školskej správe poradným orgánom riaditeľa, ktorý prerokúva pedagogicko-organizačné otázky výchovnovzdelávacej činnosti. Členmi pedagogickej rady sú všetci pedagogickí zamestnanci príslušnej školy. Členmi pedagogickej rady môžu byť aj odborní zamestnanci. Predsedom pedagogickej rady je riaditeľ.
 2) Pedagogická rada sa vyjadruje predovšetkým k otázkam týkajúcim sa výchovno - vzdelávacej činnosti, školského vzdelávacieho programu a k činnostiam s tým spojeným. Úzko spolupracuje so školským podpornými tímom školy. 
3)  Pedagogická rada:  
a) prerokúva školský vzdelávací program 
b) prerokúva plán práce školy a hodnotí jeho plnenie, 
c) prerokúva školský poriadok 
d) štruktúru kariérových pozícií a rozsah zodpovednosti za výkon špecializovaných činností (§ 35 ods. 6 zákona 138/2019),
e) prerokúva plán profesijného rozvoja  
f) rokuje o výsledkoch výchovno - vzdelávacej činnosti na základe polročného a celoročného hodnotenia, 
g) prerokúva návrh počtu tried na nasledujúci školský rok, 
h) rokuje o návrhoch a otázkach, ktoré jej predloží riaditeľka MŠ, resp. ktorýkoľvek jej člen, 
h) prerokúva aj návrhy a podnety na skvalitnenie výchovno-vzdelávacieho procesu v súlade s platnou legislatívou. 



Čl. 3
Práva a povinnosti členov pedagogickej rady
1) Člen pedagogickej rady má právo: 
a) podieľať sa na príprave rokovania PR, 
b) navrhovať body programu rokovania PR 
c) vznášať slobodne bez strachu o vyjadrenie názoru otázky a vyjadrovať sa ku všetkým prerokúvaným bodom programu, 
d) oboznamovať účastníkov PR o svojich poznatkoch a skúsenostiach z oblasti výchovy a vzdelávania žiakov, 
e) navrhovať pripomienky, odporúčania, závery a opatrenia, 
f) hlasovať o predkladaných návrhoch. 

2) Povinnosťou člena pedagogickej rady je: 
a) zúčastňovať sa na rokovaní PR, 
b) plniť závery a úlohy prijaté na zasadnutí PR, 
c) neúčasť na zasadnutí pedagogickej rady a predčasný odchod zo zasadnutia ospravedlňuje riaditeľ školy zásadne pred zasadnutím pedagogickej rady, - členovia pedagogickej rady, ktorí neboli prítomní na rokovaní pedagogickej rady sú povinní oboznámiť sa s obsahom rokovania, jeho úlohami a opatreniami. 
Čl. 4
Príprava na rokovanie pedagogickej rady
 1) PR sa pri svojom rokovaní riadi plánom svojej činnosti, ktorý je súčasťou plánu práce materskej školy na príslušný školský rok. 
2) Za činnosť PR školy zodpovedá riaditeľ MŠ, ktorá zvoláva a riadi jej rokovanie, v prípade jeho neprítomnosti zvoláva a riadi rokovanie PR zástupca riaditeľa materskej školy alebo ňou poverený pedagogický zamestnanec. 
3) PR sa stretáva najmenej štyrikrát v školskom roku, podľa potreby aj viackrát.
4) Rokovanie PR pripravuje vedenie MŠ  na  základe plánu práce PR, plánu práce školy a aktuálnych úloh školy. 
5) Riadne rokovanie PR sa uskutočňuje podľa harmonogramu zasadnutí PR vopred na celý školský rok. Riaditeľ materskej školy môže preložiť termín zasadnutia PR. 
6) Mimoriadne zasadnutie PR zvoláva riaditeľ MŠ podľa potreby alebo vždy, ak to navrhne aspoň 1/5 členov pedagogického zboru. 
7) PR na svojom prvom alebo každom zasadnutí schváli zapisovateľa  a overovateľa. 
Čl. 5
Rokovanie pedagogickej rady
1) Členom PR je každý pedagogický a odborný zamestnanec školy. 
2) Prizvaní hostia vstupujú do rokovania na základe ústneho požiadania, slovo im udeľuje ten, ktorý rokovanie riadi (riaditeľ, zástupca riaditeľa). 
3) Na úvod rokovania oboznámi riaditeľ členov PR s výsledkami prezentácie – počet prítomných členov, počet neprítomných členov, mená ospravedlnených členov – zisťuje sa uznášaniaschopnosť PR.
4) Na začiatku rokovania PR riaditeľ oboznámi prítomných s programom, ktorý predloží schválenie členom PR. 
6) Predsedajúci vykoná kontrolu plnenia uznesení a zadaných úloh z poslednej PR. 
Čl. 6
Prijímanie uznesení pedagogickou radou
1) PR je schopná uznášať sa, ak sú na nej prítomné aspoň 2/3 členov. Pred začiatkom každého hlasovania predsedajúci preverí schopnosť PR uznášať sa. 
2) Rozhodnutia sa prijímajú hlasovaním, ktoré sa uskutočňuje zdvihnutím ruky. 
 3) Hlasovacie právo majú iba pedagogickí zamestnanci, ktorí sú osobne prítomní na rokovaní PR. 
4) Na prijatie uznesenia PR je potrebný súhlas nadpolovičnej väčšiny z celkového počtu prítomných členov PR. 
5) Členovia PR, ktorí neboli prítomní na rokovaní PR, sú povinní oboznámiť sa s obsahom rokovania, jeho závermi, uzneseniami a výsledkami, čo potvrdia svojim podpisom v prezenčnej listine. 
6) Za zápis z rokovania je zodpovedný zapisovateľ a overovateľ zodpovedá za správnosť a obsahovú úplnosť zápisnice. 

Čl. 7
Zápis z rokovania
1) každom rokovaní PR sa spíše zápisnica, ktorá musí obsahovať:
• dátum a miesto rokovania,
• program rokovania,
• stručný a výstižný záznam prerokúvaných otázok a diskusie,
• výsledky rokovania, výsledky hlasovania, prijaté uznesenia
• prijaté uznesenia resp. opatrenia, odporúčania
• priloženú prezenčnú listinu
• meno, priezvisko a podpisy zapisovateľa,  overovateľov a riaditeľa školy 
• podpis riaditeľa a pečiatka školy
2) Zápisnica z rokovania PR je k dispozícii na nahliadnutie každému pedagogickému a odbornému zamestnancovi školy u zapisovateľa.
3) Zápisnica sa archivuje podľa zásad upravených v registratúrnom  poriadku  školy. 
4) Zo zasadnutia PR sa vyhotovuje zápisnica, ktorá sa zverejňuje na webovom sídle školy v súlade s § 6 ods.5 zákona 321/2025. Ak zápisnica obsahuje osobné údaje, zverejňujú sa v rozsahu meno a priezvisko. 
Čl. 8
Záverečné ustanovenia
1) Zmeny a doplnky tohto rokovacieho poriadku navrhuje, prerokúva a schvaľuje PR. 
2) Tento rokovací poriadok bol schválený pedagogickou radou školy dňa 23.02. 2026 a nadobúda účinnosť v deň jeho vydania - dňa 24.02.2026 
3) Preukázateľne s ním boli oboznámení členovia pedagogickej rady. 



